cyanic-selkie/wikianc huggingface dataset:
সারিকা প্রসাদ
সারিকা শিব প্রসাদ (సారికా ప్రశాద్; জন্ম: ৭ নভেম্বর, ১৯৫৯) ভারতের বিশাখাপত্তনমে জন্মগ্রহণকারী সিঙ্গাপুরের আন্তর্জাতিক ক্রিকেট আম্পায়ার। এ পর্যন্ত দশটি একদিনের আন্তর্জাতিক ও সাতাশটি টুয়েন্টি২০ আন্তর্জাতিকে খেলা পরিচালনা করেছেন তিনি। খেলাগুলো আইসিসি সহযোগী সদস্যভূক্ত দেশের মধ্যে হয়েছে। এছাড়াও, ২০০৯ সালের মহিলাদের ক্রিকেট বিশ্বকাপে তৃতীয় স্থান নির্ধারণী খেলাসহ পাঁচটি খেলায় আইসিসি কর্মকর্তার দায়িত্ব পালন করেন সারিকা প্রসাদ।
ফারুক অভিনীত চলচ্চিত্রের তালিকা
থাম্ব|200px|১৯৭১ সালের [[জলছবি (চলচ্চিত্র)|জলছবি চলচ্চিত্রের দৃশ্যে ফারুক ও কবরী]] ফারুক নামে সুপরিচিত আকবর হোসেন পাঠান (১৮ আগস্ট ১৯৪৮ – ১৫ মে ২০২৩) একজন বাংলাদেশী চলচ্চিত্র অভিনেতা। তিনি ১৯৭১ সালে এইচ আকবর পরিচালিত জলছবি চলচ্চিত্রে অভিনয়ের মাধ্যমে তার অভিনয় জীবন শুরু করেন। ১৯৭৫ সালে লাঠিয়াল চলচ্চিত্রে অভিনয় করে তিনি শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার অর্জন করেন। পরবর্তীকালে তার অভিনীত উল্লেখযোগ্য চলচ্চিত্রসমূহ হল সুজন সখী, নয়নমনি, সারেং বৌ, গোলাপী এখন ট্রেনে, দিন যায় কথা থাকে, নাগরদোলা, সাহেব, মিয়া ভাই প্রভৃতি। ১৯৯০ সালে চাষী নজরুল ইসলাম পরিচালিত মিয়াভাই চলচ্চিত্রের সাফল্যের পর তিনি চলচ্চিত্রাঙ্গনে "মিয়াভাই" নামে পরিচিতি লাভ করেন।
তিনি ২০০৬-২০০৭ বাচসাস পুরস্কারে আজীবন সম্মাননা এবং ২০১৬ সালে জাতীয় চলচ্চিত্র পুরস্কারে আজীবন সম্মাননা পুরস্কার লাভ করেন।
ল্যান্ডসেট দ্বীপ
থাম্ব|ল্যান্ডস্যাট দ্বীপের নাসার চিত্রটি 7 ই আগস্ট, 2002 এ ল্যান্ডস্যাট 7 নিয়েছিল। ল্যান্ডস্যাট দ্বীপ, একটি ছোট, জনহীন দ্বীপ যা প্রায় ৬০°১০'৩৭"দক্ষিণ ৬৪°০২'৩০"পশ্চিম, ২০ কিলোমিটার (১২ মাইল) ল্যাব্রাডরের উত্তর-পূর্ব উপকূলের (কানাডীয় প্রদেশ নিউফাউন্ডল্যান্ড এবং ল্যাব্রাডর) -এর অংশ। এটি ১৯৭৬ সালে ল্যান্ডস্যাট ১ উপগ্রহ থেকে চিত্র বিশ্লেষণের সময় আবিষ্কৃত হয়। এর বিস্তার ২৫ মিটার (৮২ ফুট) x ৪৫ মিটার (১৪৮ ফুট)। মোট আয়তন ১১২৫ বর্গমিটার (১২,১১০ বর্গফুট)।
আবিষ্কার
১৯৭৬ সালে, ল্যান্ডস্যাট ১ উপগ্রহের তথ্য ব্যবহার করে কানাডার উপকূলীয় সমীক্ষা চালানো হয়। তথ্য বিশ্লেষণে বেশ কয়েকটি পূর্বে অচিহ্নিত বৈশিষ্ট্য প্রকাশিত হয়; এর মধ্যে রয়েছে ল্যান্ডস্যাট দ্বীপ, যা পরবর্তীতে উপগ্রহের নামে নামকরণ করা হয়েছিল। দ্বীপের অস্তিত্বের যাচাইকরণ কানাডীয় জলবিদ্যুৎ পরিষেবার ডাঃ ফ্র্যাঙ্কর হাতে পড়ে:
"[ডাঃ. হল] একটি জোতায় আটকে গিয়েছিল এবং হেলিকপ্টার থেকে দ্বীপের দিকে নীচু হয়েছিল। এটি বেশ হিমশীতল দ্বীপ ছিল এবং এটি সম্পূর্ণরুপে বরফে ঢাকা ছিল। যখন তাকে হেলিকপ্টার থেকে নামানো হয়েছিল, একটি মেরু ভালুক তার দিকে ঝাপটা মেরেছিল। ভাল্লুকটি দ্বীপের সর্বোচ্চ স্থানে ছিল এবং সাদা ছিল বলে দেখা কষ্টসাধ্য ছিল। হল তার ধরে ঝাঁকুনি দিয়েছিল এবং নিজেকে উত্তোলিত করতে পেরেছিল। তিনি বলেছিলেন যে, ল্যান্ডস্যাট দ্বীপে জীবনাবসানকারী প্রথম ব্যক্তি প্রায়ই হয়ে উঠছিলেন।"
- স্কট রেড ড. হলের ল্যান্ডস্যাট দ্বীপ অভিযান সম্পর্কে ৩০ অক্টোবর ২০০১ সালে কানাডার সংসদে দেওয়া বক্তৃতা থেকে মেরু ভাল্লুকের সাথে ড. হলের মুখোমুখি হওয়ার পরে, এই দ্বীপের নাম "পোলার আইল্যান্ড" রাখার পরামর্শ দেওয়া হয়েছিল তবে বর্তমান নামটি ধরে রাখা হয়েছে।
বাকিলা ইউনিয়ন
বাকিলা বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
আয়তন
বাকিলা ইউনিয়নের আয়তন ৩,৭৬২ একর।
জনসংখ্যার উপাত্ত
২০১১ সালের পরিসংখ্যান অনুযায়ী বাকিলা ইউনিয়নের জনসংখ্যা ২৬,০০৬ জন। এর মধ্যে পুরুষ ১২,২৩০ জন এবং মহিলা ১৩,৭৭৬ জন। মোট পরিবার ৫,৪১০টি।
অবস্থান ও সীমানা
হাজীগঞ্জ উপজেলার পশ্চিমাংশে বাকিলা ইউনিয়নের অবস্থান। এ ইউনিয়নের উত্তরে রাজারগাঁও উত্তর ইউনিয়ন ও দ্বাদশ গ্রাম ইউনিয়ন, পূর্বে কালচোঁ দক্ষিণ ইউনিয়ন ও হাজীগঞ্জ সদর ইউনিয়ন, দক্ষিণে চাঁদপুর সদর উপজেলার রামপুর ইউনিয়ন এবং পশ্চিমে মতলব দক্ষিণ উপজেলার উপাদী দক্ষিণ ইউনিয়ন অবস্থিত।
ইতিহাস
বাকিলা ইউনিয়ন এক সময় হাজীগঞ্জ উপজেলাধীন বৃহত্তর রাজারগাঁও ইউনিয়নের অংশ ছিল। পরবর্তীতে বৃহত্তর রাজারগাঁও ইউনিয়ন রাজারগাঁও উত্তর ও রাজারগাঁও দক্ষিণ নামে দুইটি ইউনিয়নে বিভক্ত হয়। বিভক্ত রাজারগাঁও দক্ষিণ ইউনিয়নে রাজারগাঁও নামে কোন গ্রাম বা এলাকা না থাকায় এবং ইউনিয়ন পরিষদ কার্যালয় এ ইউনিয়নের বাকিলা বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ২নং বাকিলা ইউনিয়ন রাখা হয়।
প্রশাসনিক কাঠামো
বাকিলা ইউনিয়ন হাজীগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
শিক্ষা ব্যবস্থা
২০১১ সালের পরিসংখ্যান অনুযায়ী বাকিলা ইউনিয়নের সাক্ষরতার হার ৬১.৭%।
শিক্ষা প্রতিষ্ঠান
জামিয়া কুরআনিয়া ইমদাদুল উলুম ফুলছোঁয়া, ফুলছোঁয়া, বাকিলা, হাজীগঞ্জ-চাঁদপুর। বাখরপাড়া মডেল মাদ্রাসা, বাখরপাড়া ঈদগা বাজার, লোধপাড়া, হাজীগঞ্জ, চাঁদপুর।
উল্লেখযোগ্য ব্যক্তি
শাইখুল হাদীস আল্লামা মুফতী আবু সাঈদ সাহেব দা.বা. পীর সাহেব, ফুলছোঁয়া, বাকিলা, হাজীগঞ্জ-চাঁদপুর।
দেওয়ানগঞ্জ কমিউটার
দেওয়ানগঞ্জ কমিউটার (ট্রেন নাম্বার-৪৭/৪৮) বাংলাদেশ রেলওয়ের একটি যাত্রীবাহী ট্রেন। দেওয়ানগঞ্জ বাজার থেকে ঢাকা রেলপথে চলাচল করে এবং যাত্রাপথে জামালপুর জেলা, ময়মনসিংহ জেলা ও গাজীপুর জেলাকে সংযুক্ত করে।
যাত্রাপথ
দেওয়ানগঞ্জ কমিউটার জামালপুর> ময়মনসিংহ> গাজীপুর> ঢাকা রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়।
যাত্রী
দেওয়ানগঞ্জ কমিউটার বৃহত্তর ময়মনসিংহ বাসীর ঢাকা যাওয়ার একটি জনপ্রিয় ট্রেন| এই ট্রেনে প্রায় সবসময় যাত্রীচাপ থাকে।
রেলপথ
দেওয়ানগঞ্জ কমিউটার নারায়ণগঞ্জ-বাহাদুরাবাদ ঘাট লাইন রেলপথে চলাচল করে।
স্টেশন তালিকা
দেওয়ানগঞ্জ কমিউটার যেসকল রেলওয়ে স্টেশন দিয়ে চলাচল করে:
ইস্রায়েলীয়
ইস্রায়েলীয়রা (בני ישראל Bnei Yisra'el; بني إسرائيل) ছিল প্রাচীন নিকট প্রাচ্যের লৌহ যুগীয় সেমিটিকভাষী উপজাতির একটি সংঘ, যারা উপজাতীয় ও রাজতান্ত্রিক সময়কালে কনান দেশের একাংশে বসবাস করত।    তানাখের ধর্মীয় আখ্যান অনুসারে, ইস্রায়েলীয়দের উৎস বাইবেলীয় কুলপিতা অব্রাহাম ও কুলমাতা সারা, তাঁদের পুত্র ইস্‌হাক ও তাঁর স্ত্রী রিবিকা, তাঁদের পুত্র যাকোব (যাঁকে পরবর্তীতে ইস্রায়েল নামকরণ করা হয়েছিল, যা ইস্রায়েলীয়দের নামের উৎস) ও তাঁর স্ত্রী লেয়া ও রাহেল, দাসী সিল্পা ও বিল্‌হা এবং ইস্রায়েলের দ্বাদশ বংশের সঙ্গে সম্পর্কিত।
সাইপ্রাস-ভারত সম্পর্ক
সাইপ্রাস-ভারত সম্পর্ক বলতে সাইপ্রাস ও ভারতের মধ্যকার দ্বিপাক্ষিক সম্পর্ককে নির্দেশ করা হয়। সাইপ্রাসের রাজধানীনিকোসিয়ায় ভারতের একটি দূতাবাস রয়েছে। নতুন দিল্লিতে সাইপ্রাস এর একটি দূতাবাস রয়েছে, যা বাংলাদেশ, মালয়েশিয়া, মিয়ানমার, মালদ্বীপ, শ্রীলঙ্কা, থাইল্যান্ড, নেপাল এবং ভিয়েতনাম -এর জন্যও ব্যবহারের অনুমতি রয়েছে।
ইস্রায়েলীয়
প্রত্নতাত্ত্বিকভাবে ইস্রায়েলীয়দের বাইবেলীয় উৎস নিশ্চিত করার প্রয়াস একসময় ব্যাপক সুদূরপ্রসারী হলেও পরবর্তীতে বিফল হওয়ায় পরিত্যক্ত হয়ে পড়ে। অনেক পণ্ডিতেরা গল্পগুলিকে অল্প ঐতিহাসিক ভিত্তিসম্পন্ন অনুপ্রেরণামূলক জাতীয় পৌরাণিক কাহিনী হিসাবে দেখেন।
প্রত্নতাত্ত্বিক প্রমাণের ভিত্তিতে ও আধুনিক প্রত্নতাত্ত্বিক বিবরণ অনুসারে, ইস্রায়েলীয়রা এবং তাদের সংস্কৃতি জোরপূর্বক অঞ্চলটিতে ছড়িয়ে পড়েনি, বরং দক্ষিণ লেভান্ত (ঐতিহাসিক পূর্ব-ভূমধ্যসাগরীয় অঞ্চল), সুরিয়া, প্রাচীন ইস্রায়েল দেশ এবং আন্তঃযর্দনে দীর্ঘকাল ধরে বসবাসকারী আদিবাসী কনানীয় সম্প্রদায় থেকে বিভক্ত হয়েছিল।
সাইপ্রাস-ভারত সম্পর্ক
ইতিহাস
ভারতীয় সামরিক বাহিনী অনেক বার সাইপ্রাস -এ জাতিসংঘের শান্তিরক্ষা অভিযানে যোগ দেয়। ১৯৬৪ সালে সাইপ্রাসে জাতিসংঘ শান্তিরক্ষা বাহিনী গঠনের পর থেকে তিনজন ভারতীয় জেনারেল সেখানে কমান্ডার হিসেবে দায়িত্ব পালন করেছেন। লারনাকায় মেজর জেনারেল কোদানদেরা সুবাইয়া থিমাইয়া এর নামানুসারে একটি রাস্তার নামকরন করা হয়েছে, যিনি সেখানে ১৯৬৫ সালে সাইপ্রাসে জাতিসংঘ শান্তিরক্ষা বাহিনীর কমান্ডার হিসেবে দায়িত্বরত অবস্থায় মৃত্যুবরণ করেন। ১৯৬৬ সালে, সাইপ্রাস এর সরকার তার স্মরণে একটি সীলমোহর তৈরি করে।
সাইপ্রাস ভারত-মার্কিন যুক্তরাষ্ট্র অসামরিক পরমাণু চুক্তিকে সমর্থন করে। এছাড়াও, পরমাণু সরবরাহকারী গোষ্ঠী এবং আন্তর্জাতিক পরমাণু শক্তি সংস্থায় সাইপ্রাস ভারতকে সমর্থন করে।
প্রধানমন্ত্রী অটল বিহারী বাজপেয়ী ২০০২ সালে সাইপ্রাস সফর করেন। সাইপ্রাস ভারতের প্রার্থীদের জাতিসংঘ নিরাপত্তা পরিষদের স্থায়ী সদস্য হিসেবে সমর্থন করে। রাষ্ট্রপতি প্রতিভা দেবীসিংহ পাটিল ২০০৯ সালের অক্টোবর মাসে সাইপ্রাস সফর করেন। সাইপ্রাসের রাষ্ট্রপতি তাসোস পাপাদোপোলুস ২০০৬ সালে ভারত সফর করেন।
সাইপ্রাস এর রাষ্ট্রপতি, গ্লফকোস ক্লেরিদেস এর স্ত্রী, ভারতীয় ইহুদি বংশভূত লিলা এরুলকার ভারতের আহমেদাবাদে জন্ম গ্রহণ করেন। তার পিতা, ডাক্তার আব্রাহাম এরুলকার ১৯৪৬ সালের সেপ্টেম্বর মাসে মহাত্মা গান্ধী এর লন্ডনে থাকাকালীন তার চিকিৎসক ছিলেন। নিকোসিয়ায় যে রাস্তায় ভারতের দূতাবাস অবস্থিত সেই রাস্তার নামকরন ইন্দিরা গান্ধী এর নামানুসারে করা হয়েছে। ভারতে নতুন দিল্লির একটি মহাসড়কের নামকরণ আর্চবিশপ তৃতীয় মাকারিওস এর নামানুসারে করা হয়।
অর্থনৈতিক সম্পর্ক
২০১৫ সালে, ভারতের-সাইপ্রাস এর মধ্যে মোট ৭৬.৫ মিলিয়ন ইউরোর দ্বিপাক্ষিক বাণিজ্য সম্পাদিত হয়। সাইপ্রাস ৬৪.৫ মিলিয়ন ইউরো মূল্যের পণ্য আমদানি এবং ১১.১ মিলিয়ন ইউরো মূল্যের পণ্য ভারতের সাথে রপ্তানি করে। দুই দেশই একে অন্যের সাথে ইস্পাত এবং লোহার বাণিজ্য করে।
২০১৫ সালের সেপ্টেম্বর মাস থেকে ২০২০ সালের এপ্রিল মাসের মধ্যে সাইপ্রাস মোট ক্রমবর্ধমান ৮.৩২৮ বিলিয়ন মার্কিন ডলার বিনিয়োগের মাধ্যমে সাইপ্রাস ভারতে অষ্টম সর্বোচ্চ এফডিআই বিনিয়োগকারীতে পরিণত হয়। এর অধিকাংশ নিমার্ণ এবং আসাবন শিল্পে বিনিয়োগ করা হয়।
সাইপ্রাসে ভারতীয়রা
২০১৫ সালের জুলাই মাসের হিসাব অনুসারে, প্রায় ২৭০০ জন ভারতীয় নাগরিক সাইপ্রাসে বসবাস করেন। এর প্রায় অর্ধেক প্রসাধনী শিল্পের সাথে জড়িত আছেন। এছাড়াও অনেকে কম্পিউটার প্রকৌশলী, সফটওয়্যার প্রোগ্রামার হিসেবে এবং অনেকে জাহাজ শিল্পের সাথে জড়িত আছেন। ২০১০-২০১১ থেকে সালের মধ্যে প্রায় ৯০০ জন ভারতীয় শিক্ষার্থী সাইপ্রাসে বেসরকারি কলেজসমুহে অধ্যায়ন, কিন্তু সাইপ্রাসের অর্থনৈতিক সংকটের কারণে ভারতীয় শিক্ষার্থীরা খন্ডকালীন চাকরি না পাওয়ায় ২০১৫ সালের মধ্যে এ সংখ্যা হ্রাস পেয়ে ১০০ জনের কমে এসেছে দাড়িয়েছে।
সাম্প্রতিক অবস্থা
ভারতের প্রধানমন্ত্রী, নরেন্দ্র মোদী নিউ ইয়র্কে সাইপ্রাসের রাষ্ট্রপতি, নিকোস আনাসতাসিয়াদেস এর সাথে সাক্ষাত করেন। সেখানে ভারত এবং সাইপ্রাস উভয় রাষ্ট্রে তাদের জনগনের লাভের জন্য বাণিজ্য এবং মানুষের সাথে মানুষের সম্পর্ক বৃদ্ধি করতে সহমত হন। আঞ্চলিক অখন্ডতার বিষয়ে সাইপ্রাসকে সমর্থনে আশ্বস্ত করে ভারত।
ফতেগড় সাহিব লোকসভা কেন্দ্র
ফতেগড় সাহিব লোকসভা কেন্দ্র হল উত্তর ভারতের পাঞ্জাব রাজ্যের ১৩ টি লোকসভা কেন্দ্রের মধ্যে একটি এবং ২০০৮ সাল থেকে এই লোকসভা কেন্দ্রটি তৈরি হয়েছে। এই লোকসভা কেন্দ্রের আসনটি তফসিলি জাতির জন্য সংরক্ষিত এবং মোট ৯ টি বিধানসভা কেন্দ্র নিয়ে গঠিত। বর্তমান সংসদ সদস্য হলেন ভারতীয় জাতীয় কংগ্রেস ডাঃ অমর সিং। লোকসভা কেন্দ্রের অন্তর্গত এলাকার সরকারি ভাষা হল পাঞ্জাবি।
ভারতের সীমানা পুনর্নির্ধারণ কমিশনের নির্দেশিকা অনুসারে ২০০৮ সালে ফতেগড় সাহিব লোকসভা কেন্দ্রটি অস্তিত্ব লাভ করে।
বিধানসভা কেন্দ্রসমূহ
ভারতের সীমানা পুনর্নির্ধারণ কমিশনের নির্দেশিকা অনুসারে পাঞ্জাব এর ফতেগড় সাহিব লোকসভা কেন্দ্রে ২০০৯ সাল থেকে নিম্নলিখিত বিধানসভা কেন্দ্রগুলির সমন্বয়ে গঠিত হয়েছে: বর্তমানে ফতেগড় সাহিব লোকসভা কেন্দ্রটি ৯ টি বিধানসভা যেমন- বাস্‌সি পাঠানা, ফতেহগড় সাহিব, আমলোহ, খান্না, সাম্রালা, শাহনেওয়াল, পায়ল, রাইকোট, অমরগড়।
সীমানা পুননির্ধারণের পূর্বে, আমলোহা, খান্না এবং সাম্রালা বিধানসভা কেন্দ্রগুলি রোপা লোকসভা কেন্দ্রের অন্তর্ভুক্ত ছিল, পায়ল বিধানসভা কেন্দ্রটি লুধিয়ানা লোকসভা কেন্দ্র এবং রাইকোট বিধানসভা কেন্দ্রটি সাঙ্গরুর লোকসভা কেন্দ্রের অন্তর্গত ছিল। সীমানা পুননির্ধারণের ফলে ২০০৮ সালে বাস্‌সি পাঠানা, ফতেহগড় সাহিব, শাহনেওয়াল এবং অমরগড় বিধানসভা কেন্দ্রটি তৈরি হয়েছিল।
৫৪ নং বাস্‌সি পাঠানা বিধানসভা কেন্দ্রটি ভারতের পাঞ্জাব রাজ্যের ফতেগড় সাহিব জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের গুরপ্রীত সিং।
৫৫ নং ফতেগড় সাহিব বিধানসভা কেন্দ্রটি ভারতের পাঞ্জাব রাজ্যের ফতেগড় সাহিব জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের কুলজিৎ সিং নাগরা।
৫৬ নং আমলোহ বিধানসভা কেন্দ্রটি ভারতের পাঞ্জাব রাজ্যের ফতেগড় সাহিব জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের রণদীপ সিং।
৫৭ নং খান্না বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের গুরকিরাত সিং কোটলি।
৫৮ নং সাম্রালা বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের আমরিক সিং ধিল্লোন।
৫৯ নং শাহনেওয়াল বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক শিরোমণি অকালী দলের শরণজিৎ সিং ধিল্লোন।
৬৭ নং পায়ল বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের লক্ষভীর সিং লাখা।
৬৯ নং রাইকোট বিধানসভা কেন্দ্রটি ভারতের পাঞ্জাব রাজ্যের লুধিয়ানা জেলায় অবস্থিত৷ এই আসনটি তফসিলি জাতির জন্য সংরক্ষিত৷ এই বিধানসভা কেন্দ্রের বর্তমান বিধায়ক আম আদমি পার্টির জগত্তর সিং জগগা হিসোয়াল।
১০৬ নং অমরগড় বিধানসভা কেন্দ্রটি ভারতের পাঞ্জাব রাজ্যের সাঙ্গরুর জেলায় অবস্থিত৷ এই আসনটি সংরক্ষিত নয়৷ এই বিধানসভা কেন্দ্রের বর্তমান বিধায়ক ভারতীয় জাতীয় কংগ্রেসের সুরজিৎ সিং ধীমান।
১৯৫৭ সালের বাংলা চলচ্চিত্রের তালিকা
১৯৫৭ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
এন এ নূর মোহাম্মদ
এন এ নূর মোহাম্মদ একজন ভারতীয় রাজনীতিবিদ এবং বিধানসভার সাবেক সদস্য ছিলেন। তিনি তামিলনাড়ু কংগ্রেস থেকে প্রার্থী হয়ে কন্যাকুমারী জেলার কালকুলাম আসন থেকে ১৯৫২ সালের নির্বাচনে এবং পদ্মনাভপুরম আসন থেকে ১৯৫৪ সালের নির্বাচনে ত্রিবাঙ্কুর-কোচিন রাজ্যসভায় নির্বাচিত হয়েছিলেন। কন্যাকুমারী জেলা তামিলনাড়ুর সাথে একীভূত হওয়ার আগে এই নির্বাচনগুলি হয়েছিল।
বিয়ের ফুল (চলচ্চিত্র)
বিয়ের ফুল হল ১৯৯৯ সালে মুক্তিপ্রাপ্ত একটি বাংলাদেশী প্রণয়ধর্মী চলচ্চিত্র। প্রেমের লুকোচুরি নিয়ে 'বিয়ের ফুল' ছবির কাহিনী।এটি একটি বিদেশী ছবি দিওয়ানার গল্প অবলম্বনে নির্মিত। স্বনামধন্য চলচ্চিত্র নির্মাতা মতিন রহমান ছবিটি পরিচালনা করেন। ত্রিভুজ প্রেমের সামাজিক গল্প নিয়ে নির্মিত ছবিটিতে অসাধারন কিছু গান যা খুব সহজেই দর্শকদের মন জয় করে নেয়। শাবনূর, রিয়াজ, শাকিল খান ও কবরী অভিনীত এই ছবিটি দক্ষ নির্মাণ শৈলী কারণে ব্যবসায়িক সাফল্য পেতে সক্ষম হয়।
কাহিনী সংক্ষেপ
“নদী” (শাবনূর) প্রেমে পড়ে এবং বিয়ে করে একজন বিখ্যাত গায়ক “আকাশ”কে (শাকিল খান)। তারা সদ্যঃ বিবাহিত জীবন সুখেদঃখে একসঙ্গে বসবাস করতে চায। এদিকে আকাশের লোভী চাচা “রায়হান চৌধুরি” (আহমেদ শরিফ) এবং চাচাতো ভাই “দিদার” (মিশা সওদাগর), যে আকাশের সম্পদে তাদের হাত বসানোর জন্য এটে চলেছে একের পর এক ফন্দী। নদীকে প্রথমে ধর্ষণ করতে চেষ্টা করে আকাশের চাচাতো ভাই, কিন্তু ব্যর্থ হয় যখন আকাশ তাকে পরাজিত করে। অতএব, আকাশের লোভী চাচা আকাশকে হত্যা করতে গুন্ডা পাঠায় এবং তাকে পাহাড় থেকে ফেলে দেয়া হয়। সেইসঙ্গে আকাশের চাচাতো ভাইও মারা যায়। নদীর শ্বাশুড়ী (কবুরী) তাকে স্বামী হারার হতাশা থেকে দূরে রাখতে তারা চলে যান এক নতুন শহরে একটি নতুন জীবন শুরু করার জন্য। এই শহরে এসে সব কষ্টদায়ক অভিজ্ঞতা ভুলে থাকার চেষ্টা করে।
একদিন এক যুবক “সাগর” (রিয়াজ), মোটর সাইকেল দিয়ে যেতে নদীর শ্বাশুড়ীর গায়ে আঘাত লাগে তারপর নদী তাকে চড় মারে। নদীকে বিধবার বেসে দেখে হতভম্ব সাগর চেয়ে থাকে নদীর দিকে, এইতো সেই নদী যাকে একবার দেখে মুগ্ধো হয়েছিল সে, নদীর পিছনে ঘুরতে ঘুরতে- সাগর একসময় নদীর প্রেমে পড়ে যায়। নদীর শ্বাশুড়ী সাগরকে নিজ সন্তান মেনে সে নদীকে সাগরের বিয়ে দিতে চান, সাগরের বাবা “কাশেম মল্লিক” (অমল বোস) একটি বিধবা নারী কমিটির সভাপতি। সাগর তার বাবাকে জানায় সে একজন বিধবা নারীকে ভালোবাসে এবং তাকে বিয়ে করতে চায়, কিন্তু তার বাবা অস্বীকার করে। সাগরের বাবা নদীকে মারতে একদল গুন্ডা পাঠালে সাগর গুন্ডাদের হাত থেকে নদীকে বাচায় এবং জানতে পারে এরা তার বাবার ভাড়া করা গুন্ডা। সাগর তার বাবাকে জিজ্ঞাসা করে উত্তর পায়- সে তার পুত্র তাই পুত্রের ভালোর জন্য আরোও অনেক কিছু করতে পারি, সাগরও সাফ সাফ জানিয়ে দেয় সে নদীকেই বিয়ে করবে। সাগর, নদীর শ্বাশুড়ীকে মা ডেকে নদীকে ভিক্ষা চায়, বিয়ে করতে চায়। তার শ্বাশুড়ী খুব অনুভব করে যে তার পুনরায় বিয়ে করা উচিত এবং সাগরকে বিয়ে করতে তাকে বোঝায় ওর শ্বাশুড়ী।
সাগর এবং নদীর বিয়ে হয়। সাগর তাকে বলে যে- সে তাকে ততক্ষন পর্যন্ত স্পর্শ করবে না যতক্ষন না নদী মন থেকে তাকে গ্রহণ করবে। সাগর একটি কাজের ভ্রাম্যমাণ হোটেলে কাজ নেয়, কাজ করতে গিয়ে- চুলা জ্বালানোর সময় হঠাৎ বিস্ফোরিত হয় চুলা এবং একটি দুর্ঘটনা ঘটে সাগর কিছুটা আঘাত পায়। নদী দূর্ঘটনার খবর শুনে তার মনে একটা ধাক্কা লাগে, সে সাগরকে দেখতে হাসপাতাল যায়। নদী সাগরকে সেবা করতে করতে কোন একসময় সাগরের প্রতি দর্বল হয় এবং তার সঙ্গে প্রেমে পড়ে । সাগর আর নদীর মনের মিল হওয়ার পর তারা বেশ সুখেই দিন কাটাচ্ছে, একদিন হঠাৎ একদল গুন্ডার হামলা থেকে সাগর একটি মানুষকে উদ্ধার করে একটি হাসপাতালে তাকে চিকিৎসা করে, এবং তার সাথে বন্ধুত্ব হয়।
আকাশকে যখন সাগর বলে যে আজ তার বউয়ের জন্মদিন, আকাশ চমকে উঠে কারণ তারও বউয়ের জন্মদিন এই একই দিনে ছিল। সাগর তার বউয়ের জন্মদিনে বন্ধুকে বাড়িতে নিয়ে আসে এবং নদীর সঙ্গ রপিচয় করিয়ে দেয়, স্বামীর বন্ধুকে মনে বড় ধাক্কা খায় নদী মনে প্রশ্ন জাগে যে আকাশকে তার চাচা ও চাচার লোকজন হত্যা করতে স্পষ্টতঃ দেখেছি, কিন্ত বেচে গিয়েছিল। কখন সত্য প্রকাশ করা হয় না, নদী সাগর একসঙ্গে থাকে। আকাশের চাচা যখন জানতে পারে আকাশ বেচে তাদেরকে হত্যা করতে চেষ্টা করে যখন সাগর সময়মতো আবির্ভূত হয়। সাগর আর আকাশ মিলে ওর চাচার গুন্ডাদের প্রতিহত করছিল। কিন্তু, তারা জানেনা যে কোনখানে নদী আটকে রেখেছে। চাচাকে পরাজিত করার পর, তারা নদীকে খুঁজে পায়, নদীর শরীরে একটি টাইম বোমা বেঁধে রেখেছে। সাগর বন্ধ কক্ষটিতে কাচ ভঙ্গে বোমা বিস্ফোরন বন্ধ করতে বোমার সংযোগ তার কেঁটে উদ্ধার করে। চাচা আবির্ভূত হয় এবং সে সাগর বলে হামলা করে এবং নদীকে পুনরায় বিধবা বানাবে বলে। আকাশ সাগরকে বাচাতে গিয়ে নিজে আত্যহুতী দেয় এবং সে চাচাকেও হত্যা করে মা, সাগর আর নদীর ভালোবাসায় সিক্ত হয়ে আঁকা পৃথিবী থেকে চিরবিদায় নেয়- সাগর এবং নদীকে একত্রে রেখে।
সংগীত
বিয়ের ফুল ছবির সুর ও সংগীত পরিচালনা করেন আহমেদ ইমতিয়াজ বুলবুল।
সাউন্ড ট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কন্ঠশিল্পী !! নোট
আফগান গার্ল
আলোকচিত্রের বিষয়
পশতুন বংশীয় গুলা আফগানিস্তানে সোভিয়েত বোমাবর্ষণের ফলে অনাথ হয়ে ১৯৮৪ সালে পাকিস্তানের নাসির বেগ শরণার্থী শিবিরে প্রেরিত হন। এর পূর্বে ১৯৮০-এর দশকে তার গ্রামে সোভিয়েত হেলিকপ্টার গানশিপ আক্রমণ করে। সোভিয়েত আক্রমণে তার পিতা-মাতা নিহত হন। এর ফলে বাধ্য হয়ে তিনি, তার ভাইবোন ও তার দাদী প্রতিবেশী দেশ পাকিস্তানে নাসির বেগ শরণার্থী শিবিরে আশ্রয় নেন।
১৯৮০-এর দশকের শেষ দিকে তিনি বিয়ে করেন ও ১৯৯২ সালে আফগানিস্তানে ফিরে আসেন। গুলার তিন কন্যা। তারা হলেন: রোবিনা, জাহিদা ও আলিয়া। তার চতুর্থ মেয়ে শৈশবেই মৃত্যুবরণ করেন। গুলা স্বপ্ন দেখেন তার কন্যারা শিক্ষিত হবেন যেটা তার নিজের ক্ষেত্রে সম্ভব হয়নি।
১৯৮৪-এর আলোকচিত্র
১৯৮৪ সালে নাসির বেগ শরণার্থী শিবিরে আলোকচিত্রটি ধারণ করেন ন্যাশনাল জিওগ্রাফিক সোসাইটি-এর আলোকচিত্রী স্টিভ ম্যাককারি, তিনি তার কোডাক্রোম ৬৪ রঙ স্লাইড ফিল্মের নিক্বণ এফএম ২ ক্যামেরা ও নিক্বণ ১০৫ মিমি এআই এস এফ২.৫ লেন্স-এর মাধ্যমে ছবিটি ক্যামেরাবন্দি করেছিলেন। মারিয়্যাটা জর্জিয়া ভিত্তিক গ্রাফিক আর্ট পরিষেবা দ্বারা ছবিটির প্রাক-মুদ্রণ সম্পন্ন হয়েছিল। গুলা শরণার্থী শিবির দ্বারা পরিচালিত একটি বিদ্যালয়ের ছাত্রী ছিলেন; ম্যাককারি আফগান নারীর ছবি ধারণ করার দুর্লভ সুযোগ পেয়েছিলেন কারণ আফগান নারীরা সাধারণত ইসলামের বিধানমতে অন্য পুরুষের সামনে আসে না।
আলোকচিত্র ধারণ করার সময় গুলার পরিধান করেছিলেন মলিন হয়ে যাওয়া সবুজ সালোয়ার ও মাথায় ততোধিক মলিন লাল ওড়না। ম্যাককারি গুলার বেশ কয়েকটি চিত্র ধারণ করেছিলেন কিন্তু তিনি মেয়েটির নাম জানতে চাননি। যদিও মেয়েটির নাম জানা ছিল না কিন্তু আলোকচিত্রটি আফগান গার্ল শিরোনামে ১৯৮৫ সালের জুন সংখ্যায় ন্যাশনাল জিওগ্রাফিক ম্যাগাজিনের প্রচ্ছদে ব্যবহার করা হয়। আলোকচিত্রটি গুলার সবুজ চোখের কারণে রাতারাতি পৃথিবীব্যপী বিখ্যাত হয়ে যায় এবং তার চোখ ও চেহারই হয়ে উঠে ১৯৮০-এর দশকের যুদ্ধ বিদ্বস্থ আফগানিস্তানের শরণার্থীদের প্রতিচ্ছবি। ছবিটি ম্যাগাজিনের ইতিহাসে সবচেয়ে জনপ্রিয় ছবি হিসেবেও পরিচিতি পায়।
মুঙ্গের রেলওয়ে স্টেশন
মুঙ্গের রেলওয়ে স্টেশন, স্টেশন কোড এমজিআর, হল ভারতের বিহার রাজ্যের মুঙ্গের জেলার মুঙ্গের শহরে পরিষেবা প্রদানকারী রেলওয়ে স্টেশন।
পটভূমি
পূর্ববর্তী রেলওয়ে স্টেশনটি মুঙ্গের গঙ্গা সেতু তৈরির জন্য বন্ধ করা হয় এবং একটি নতুন রেলওয়ে স্টেশন, পুরানো থেকে ২.১ কিলোমিটার দক্ষিণ-পূর্বে, নতুন ব্রড-গেজ লাইনে, ১১ এপ্রিল ২০১৬-এ নির্মিত এবং খোলা হয়। ২০২০ সালে বিদ্যুতায়ন সম্পন্ন হয়েছে। জামালপুর জংশনের পরে মুঙ্গের রেলওয়ে স্টেশন এখন মুঙ্গের শহরের প্রধান রেলপথ। মুঙ্গের হল ভারতীয় রেলওয়ের পূর্ব রেলওয়ে জোনের মালদা রেলওয়ে বিভাগের অংশ।
সংযোগ
মুঙ্গের ভারতের মেট্রোপলিটন এলাকার সাথে সংযুক্ত যেমন দিল্লি-কলকাতা, সাহেবগঞ্জ লুপ এবং বারাউনি-গুয়াহাটি লাইনও সম্প্রতি খোলা রেল কাম রোড মুঙ্গের গঙ্গা সেতুর মাধ্যমে সংযুক্ত। নতুন মুঙ্গের রেলওয়ে স্টেশনটি অবস্থিত [//geohack.toolforge.org/geohack.php?pagename=Munger_railway_station&params=25.22_N_86.28_E_ <span class="geo-dms" title="Maps, aerial photos, and other data for this location"> 25°13′N 86°17′E  &#xFEFF; &#xFEFF; °N 86.28°E &#xFEFF; 25.22; 86.28   ] এর গড় উচ্চতা  । মুঙ্গের ফোর্ড স্টেশন থেকে প্রায় ১.২ কিলোমিটার অবস্থিত।
জামিয়া মিফতাহুল উলুম
জামিয়া মিফতাহুল উলুম (جامعه مفتاح العلوم; मिफ्ताहुल उलूम) হলো ভারতের একটি ইসলামি শিক্ষাপ্রতিষ্ঠান। এটি ভারতের উত্তর প্রদেশ রাজ্যের মাউ জেলার শাহী কাটরা শহরে অবস্থিত। এটি ১৮৭৭ সালে ইমামুদ্দিন পাঞ্জাবি এই মাদ্রাসাটি প্রতিষ্ঠা করেন।
কালার্স সুপার
কালার্স সুপার হচ্ছে একটি ভারতীয় টেলিভিশন চ্যানেল, যা মূলত ভারতের কন্নড় ভাষার বিনোদনমূলক চ্যানেল। এটি ভায়াকম ১৮ নেটওয়ার্কের একটি অংশ। কালার্স কন্নড়ের সাফল্যের পরে, ভায়াকম ১৮ ২০১৬ সালের ২৪শে জুলাই তারিখে কালার্স সুপার নামে দ্বিতীয় কন্নড় চালু করেছিল।
ফাইল ব্যবস্থাপক
একটি ফাইল ব্যবস্থাপক অথবা ফাইল বিচরণকারি হল একটি কম্পিউটার প্রোগ্রাম যা একটি ব্যবহারকারী ইন্টারফেস দিয়ে ফাইল এবং ফোল্ডার ব্যবস্থাপনায় ব্যবহৃত হয়। সাধারণ যে কাজগুলো বেশি করা হয়ে থাকে তা হল একটি বা তারও বেশি ফাইল তৈরি করা, খোলা/দেখা, চালানো, সম্পাদনা, প্রিন্ট করা, পুননামাঙ্কিত করা, স্থানান্তর করা, কপি করা, ডিলিট করা এবং কোন ফাইল খোজা। সেই সাথে ফাইল পরিবর্তন, প্রোপাটিজ পরিবর্তন, অনুমতি দেয়ার কাজও এটি দ্বারা করা হয়। ফোল্ডার বা ফাইলগুলো হয় শাখার আকারে দেখানো হতে পারে তাদের ডিরেক্টরি গঠনের উপর ভিত্তি করে। কিছু ফাইল ব্যবস্থাপকে ওয়েব ব্রাউজারের আদলে সামনে এবং পেছনে বোতাম দেখা যায়।
কিছু ফাইল ব্যবস্থাপকে নেটওয়ার্ক সংযোগ করার সুবিধা রয়েছে যোগাযোগ প্রটোকল ব্যবহার করে যেমন এফটিপি, এনএফএস, এসএমবি বা ওয়েবডিএভি। এই কাজটি করা হয় ব্যবহারকারীকে সার্ভার ফাইল ব্রাউজ (সার্ভারের ফাইলকে স্থানীয় ফাইল ব্যবস্থার মত সংযুক্ত এবং ব্যবহার করা) বা ফাইল সার্ভার প্রটোকলের জন্য সম্পূর্ণ নিজস্ব বাস্তবায়নের মধ্য দিয়ে।
ডিরেক্টরি সম্পাদক
ডিরেক্টরি সম্পাদক একটি সংজ্ঞা যা আগের ফাইলকে নির্দেশ করে। প্রথম ডিরেক্টরি সম্পাদক ডাইরেড আবিষ্কৃত হয়েছিল আনুমানিক ১৯৭৪ সনে স্ট্যানফোর্ডের আর্টিফিশিয়াল ইন্টিলিজেন্স ল্যাবে স্ট্যান কুগেল দ্বারা।
দ্বৈত-চেহারার ফাইল ব্যবস্থাপক
উল্লেখ্যযোগ্যগুলো হল:
ধারণা
উল্লেখ্যযোগ্য নেভিগেশনাল ফাইল ব্যবস্থাপকগুলো হল:
সত্যেন্দ্রকুমার দেব
সত্যেন্দ্রকুমার দেব (মৃত্যু: ১৯ মে ১৯৬১) হলেন একজন ভারতীয় তরুণ, যিনি ভারতের অসম রাজ্যের রাজ্য ভাষা হিসাবে বাংলাকে অন্তর্ভূক্তির দাবীতে আন্দোলন চলাকালীন ১৯৬১ সালের ১৯ মে শিলচর রেলস্টেশন এলাকায় আধা-সামরিক বাহিনীর ছোড়া গুলিতে শহীদ হন।
মৃত্যু
বরাক উপত্যকায় বাংলা ভাষার আন্দোলনের ধারাবাহিকতায় ১৯৬১ সালের ১৯ মে অসমের শিলচর, করিমগঞ্জ ও হাইলাকান্দিতে হরতাল আহ্বান করা হয় এবং সিদ্ধান্ত নেয়া হয় যে, শিলচর রেলস্টেশন থেকে বিকেল ৪টার সময়সূচির ট্রেনটির সময় পার হয়ে যাওয়ার পর হরতালের পরিসমাপ্তি ঘটবে। সকালবেলায় হরতাল শান্তিপূর্ণ ভাবে অতিবাহিত হয় এবং সেদিন ভোর ৫:৪০-এর ট্রেনটির কোনো টিকিট বিক্রী হয়নি; কিন্তু, দুপুরে স্টেশনে বিএসএফ-এর সদস্যরা এসে উপস্থিত হয় সরকারি স্থাপনার নিরাপত্তা দানের উদ্দেশ্যে।
thumb|left|বরাক ভাষা আন্দোলনের সত্যাগ্রহীদের উপর সৈন্যদের লাঠিচার্জ।
বিকেল ২:৩০-এর দিকে পুলিশ কয়েক জন সত্যাগ্রহীকে গ্রেপ্তার করে একটি ট্রাকে করে নিয়ে যাওয়ার সময় পিকেটাররা এর তীব্র প্রতিবাদ করে ও ট্রাকটিতে আগুন লাগিয়ে দেয়া হয়। এর প্রেক্ষিতে বেলা ২:৩৫ নাগাদ রেলস্টেশন সুরক্ষার দায়িত্বে নিয়োজিত থাকা বিএসএফ সৈন্যরা আন্দোলনকারীদের বন্দুক ও লাঠি দিয়ে মারতে শুরু করে এবং পরবর্তী সাত মিনিটের মধ্যে আন্দোলনকারীদের লক্ষ্য করে তারা ১৭ রাউণ্ড গুলিও চালায়। এই গুলি সরাসরি ১২ জন আন্দোলনকারীর দেহে বিদ্ধ হলে ৯ জন তাতে আঘাত পেয়ে তাৎক্ষণিকভাবে নিহত হন এবং রাতে হাসপাতালে আরও একজনের মৃত্যুর পাশাপাশি পরদিন সত্যেন্দ্রের মৃতদেহ পাওয়া যায় রেলস্টেশনের পার্শ্ববর্তী পুকুরপাড়ে।
স্মারক
নিহত হওয়ার পরদিন, ২০ মে, সত্যেন্দ্রসহ ভাষা শহীদদের মৃতদেহ নিয়ে শিলচরে বিশাল শোকমিছিল করার পর শেষকৃত্য করা হয় শিলচর শ্মশানে। তাদের স্মৃতি-বিজড়িত শিলচর রেলস্টেশনটির বর্তমান নামকরণ করা হয়েছে "ভাষা শহিদ স্টেশন, শিলচর"। শিলচর শ্মশানে সত্যেন্দ্রসহ ১১ জন শহীদের স্মরণে নির্মাণ করা হয়েছে ১১টি স্মৃতিস্তম্ভ এবং শিলচর রেলস্টেশনের সামনেও তৈরি করা হয়েছে তাদের প্রত্যেকের জন্য ১টি করে স্তম্ভ। এছাড়াও, শিলচর শহরের গান্ধিবাগে তাদের স্মরণে গড়ে তোলা হয়েছে শিলচর কেন্দ্রীয় শহীদ মিনার।
ধলগ্রাম ইউনিয়ন
ধলগ্রাম ইউনিয়ন বাংলাদেশের খুলনা বিভাগের যশোর জেলার অন্তর্গত বাঘারপাড়া উপজেলার একটি ইউনিয়ন।
অবস্থান
জহুরপুর ইউনিয়ন যশোর জেলা শহর থেকে প্রায় ৩০ কি.মি. পূর্ব পশ্চিমে অবস্থিত। দক্ষিণে দোহাকুলা ৫ কিঃ মিঃ দক্ষিণে ধলগার রাস্তা, ১৬ কিঃ মিঃ পুর্বে নড়াইল জেলা অবস্থিত। ইউনিয়নটিতে মোট ১৭টি গ্রাম এবং ১৫টি মৌজা রয়েছে।
গ্রাম
জহুরপুর ইউনিয়নে মোট ১৭টি গ্রাম থাকলেও ১৪টি গ্রামের নাম পাওয়া যায়।
হাত্রা
হাত্রা (আরবি ভাষায়: الحضر‎ al-Ḥaḍr) ইরাকের নিনাওয়া প্রদেশের এবং আল কারেন অঞ্চলের একটি প্রাচীন শহর। এটা আল হাদর নামেও পরিচিত। নামটি প্রাচীন পুঁথিতে পাওয়া যায় এবং এটা পারস্যের খাভারানের প্রদেশ ছিলো। শহরটি বাগদাদের ২৯০ কিমি (১৮০ মা) উত্তর-পশ্চিমে এবং মশুলের ১১০ কিমি (৬৮ মা) দক্ষিণ-পশ্চিমে অবস্থিত।
ইতিহাস
হাত্রা সম্ভবত ৩য় বা ২য় খ্রিস্টপূর্বাব্দে সেলেকি সাম্রাজ্য কর্তৃক নির্মিত হয়। পরবর্তীতে পার্থিয়ান সাম্রাজ্য এটা দখল করে নেয়। ১ম ও ২য় শতাব্দীতে এটা ধর্ম ও ব্যবসার কেন্দ্র হিসেবে বিকশিত হয়। পরবর্তীতে শহরটি সম্ভবত ১ম আরব সাম্রাজ্যের রাজধানী হয়ে ওঠে। হাত্রা থেকে শাসিত অঞ্চল আরব রাজ্য নামে পরিচিত পায় যা আরব রাজপুত্র কর্তৃক পরিচালিত হতো।
হাত্রা অচিরেই একটি সুরক্ষিত দুর্গ শহরে পরিণত এবং রোমান সামাজ্যের বারবার করা আক্রমণ রুখে দিতে থাকে। দ্বিতীয় পার্থিয়ান যুদ্ধে শহরটি গুরুত্বপূর্ণ ভূমিকা পালন করেছিলো। এটা ট্রোজান (১১৬/১১৭) এবং সেপ্টিমাস সেভেরাসের(১৯৮/১৯৯) আক্রমণ প্রতিহত । ২৩৮ সালে হাত্রা শাহরাযুর যুদ্ধে ইরানীদের পরাজিত করে কিন্তু ২৪১ সালে ইরানি সাসানিয় সম্রাট ১ম শাপুরের কাছে পরাজিত হয় এবং ধ্বংস হয়। ঐতিহ্যময়ী গল্পগুলোতে হাত্রার পতন সম্পর্কে বলা হয় আরব রাজার কন্য আন-নাদিরা বিশ্বাসঘাতকতা করে শহরটি শাপুরের হাতে তুলে দেয়। গল্পটিতে বলা হয় শাপুর কীভাবে রাজাকে হত্যা করে আন নাদিরা কে বিবাহ করে কিন্তু পরবর্তীতে তাকেও হত্যা করে।
আধুনিক হাত্রা
১৯৭৩ সালের চলচ্চিত্র দ্যা এক্সোসিস্ট এর শুরুর দৃশ্যের চিত্রায়ন হাত্রাতে করা হয় । ১৯৮৫ সাল থেকে স্থানটি ইউনেস্কোর ওয়ার্ল্ড হেরিটেজ সাইট হিসেবে ।
সাদ্দাম হোসেন সাইটটিকে মেসোপটেমীয় ইতিহাসের প্রতিফলন হিসেবে দেখতেন এবং হাত্রাসহ নিনেভেহ, নিমরদ, আশুর এবং ব্যবিলন সংস্কারের উদ্যোগ নেন আরব কৃতিত্বের প্রতীক হিসেবে । ব্যাবিলনের ১ম পর্যায়ের সংস্কার কার্যে $৮০ মিলিয়ন মার্কিন ডলার খরচ হয়। সাদ্দাম।দাবী করেন সংস্কার কার্যে ব্যবহৃত ইটে তার নাম ব্যবহার করতে হবে এবং হাত্রার সংস্কারকৃত মন্দিরের অংশের নাম তার নামে হতে হবে।
১৯৮৭ সাল থেকে তুরিনো বিশ্ববিদ্যালয়ের আর. রিক্কিয়ারডি ভেনকো পরিচালিত ইতালীয় প্রত্নতত্ত্বীয় খনন হাত্রায় কাজ করছে। খননে একটি গুরুত্বপূর্ণ ভবনকে নির্দিষ্ট করা হয় যা তেমেনোসের কাছে অবস্থিত। সাইট সংরক্ষণ এবং প্রত্নস্থলের উন্নয়নে এখন বিভিন্ন প্রকল্পের অধীনে খনন কাজ চলছে।
২০০৪ সালে দ্যা টেলিগ্রাফ প্রতিবেদন করে যে, হাত্রার সুন্দর সুরক্ষিত কলাম এবং মূর্তি হাত্রাকে ইরাকে সবচেয়ে চিত্তাকর্ষক স্থানে পরিণত করেছেন ।
চিত্রশালা
<Gallery mode=packed heights=170> File:Hatra-1453.jpg|২০০৪ সালে টিকে থাকা মন্দির ও প্রাচীন দেয়ালের চিত্র File:Hatra-71339.jpg|২০০৭ সালের হাত্রা File:Hatra-Ruins-2006-7.jpg|মে ২০০৬ File:Hatra-Ruins-2006-5.jpg|মে ২০০৬ File:Hatra-Ruins-2006-6.jpg|মে ২০০৬ File:Hatra-Ruins-2008-8.jpg|নভেম্বর ২০০৮ File:Hatra-Ruins-2008-9.jpg|নভেম্বর ২০০৮ File:Crazy_Troop_Visit_Ancient_Ruins_of_Hatra_2.jpg|সেপ্টেম্বর ২০১০ File:Crazy_Troop_Visit_Ancient_Ruins_of_Hatra_6.jpg|সেপ্টেম্বর ২০১০ File:Hatra city.jpeg|সেপ্টেম্বর ২০১৪ File:Hatra-1454.jpg|হাত্রার নান্দনিক সৌন্দর্য
টাইপ ২ ডায়াবেটিস
ডায়াবেটিস মেলিটাস টাইপ-২ (Diabetes mellitus type 2) একটি বিপাকীয় রোগ যা টাইপ ২ ডায়াবেটিস নামেও পরিচিত। রক্তে শর্করার আধিক্য, ইনসুলিনের কর্মক্ষমতা কমে যাওয়া ও শরীরে ইনসুলিনের আপেক্ষিক ঘাটতি প্রভৃতি এই রোগের বৈশিষ্ট্য। সাধারণ উপসর্গের মধ্যে রয়েছে অত্যধিক তৃষ্ণা (পলিডিপসিয়া), ঘনঘন প্রস্রাব (পলিইউরিয়া) ও ওজন হ্রাস। এছাড়া ক্ষুধাবৃদ্ধি(মিষ্টি খাবারের প্রতি অত্যধিক আসক্তি), ক্লান্তি অনুভব ও ক্ষত নিরাময়ে বিলম্ব হওয়াও এর লক্ষণ।  উপসর্গগুলো প্রায়শই ধীরেধীরে প্রকাশ পায়।
রক্তে অতিরিক্ত শর্করার উপস্থিতি অনেক দীর্ঘস্থায়ী জটিলতার সৃষ্টি করতে পারে যেমন, হৃৎপিণ্ডের রোগ, স্ট্রোক, ডায়াবেটিক রেটিনোপ্যাথি (যা অন্ধত্ব ঘটাতে পারে), কিডনি বিকলতা ও অঙ্গ-প্রত্যঙ্গে রক্ত প্রবাহের স্বল্পতা যা অঙ্গহানির কারণ হতে পারে। সহসা রক্তের শর্করা বৃদ্ধি পেয়ে হাইপার অসমোলার হাইপারগ্লাইসেমিক স্টেট নামক অবস্থার সৃষ্টি করতে পারে। তবে ডায়াবেটিক কিটোঅ্যাসিডোসিস হওয়ার সম্ভাবনা কম।
প্রাথমিকভাবে টাইপ-২ ডায়াবেটিস হওয়ার কারণ হল অতিস্থূলতা ও শারিরীক পরিশ্রমের অভাব। কিছু কিছু ব্যক্তি বংশীয়ভাবে এই রোগের ঝুঁকিতে থাকে। মোট ডায়াবেটিস রোগীর প্রায় নব্বই শতাংশই টাইপ-২ ডায়াবেটিস রোগে আক্রান্ত। বাকি দশ শতাংশ প্রাথমিকভাবে টাইপ-১ ডায়াবেটিস ও জেস্টেশনাল বা গর্ভকালীন ডায়াবেটিস রোগে আক্রান্ত। টাইপ-১ ডায়াবেটিসের ক্ষেত্রে অগ্ন্যাশয়ের বিটা কোষ নষ্ট হয়ে যাওয়ায় শরীরের মোট ইনসুলিনের পরিমাণ কমে যায় ফলে শর্করার সাম্যাবস্থা নষ্ট হয়। রক্তের শর্করার মাত্রা নির্ণায়ক বিভিন্ন পরীক্ষার মাধ্যমে ডায়াবেটিস রোগ নির্ণয় করা হয়।
১৯৬০ সাল হতে স্থূলতার সাথে সমান্তরালভাবে টাইপ-২ ডায়াবেটিস রোগের হার ব্যাপকভাবে বেড়েছে। ২০১৫ সাল পর্যন্ত প্রায় ৩৯ কোটি ২০ লাখ ব্যক্তির ডায়াবেটিস শনাক্ত করা হয়েছে। ১৯৮৫ সালে এই সংখ্যা ছিল প্রায় ৩ কোটি। সাধারণত এই রোগ মধ্যবয়সী বা বৃদ্ধদের হয়, যদিও ইদানীং আশংকাজনক হারে তরুণরাও এই রোগে আক্রান্ত হচ্ছে।  টাইপ-২ ডায়াবেটিস রোগে আক্রান্ত হলে আয়ুষ্কাল দশ বছর পর্যন্ত কমতে পারে। ডায়াবেটিস ছিল প্রথম বর্ণনাকৃত রোগগুলোর মধ্যে একটা। এই রোগে ইনসুলিনের গুরুত্ব নির্ধারিত হয় ১৯২০ সালে।
উপসর্গসমূহ
ডায়াবেটিসের লক্ষণসমূহ হল পলিইউরিয়া বা ঘনঘন প্রস্রাব, পলিডিপসিয়া বা অত্যধিক পিপাসা, পলিফেজিয়া বা অত্যধিক ক্ষুধা বিশেষত মিষ্টিজাতীয় খাবারের প্রতি আসক্তি বেশি থাকে ও ওজন হ্রাস পাওয়া। রোগ নির্ণয়ের সময় অন্যান্য যে উপসর্গ দেখা যায় তা হল চোখে ঝাপসা দেখা, চুলকানি, প্রান্তীয় স্নায়ুরোগ, পুনঃপুন যোনিতে সংক্রমণ ও ক্লান্তি। অনেক ব্যক্তির ক্ষেত্রে প্রথম কয়েক বছর কোনো লক্ষণ প্রকাশ পায় না কেবল নিয়মমাফিক পরীক্ষার সময় রোগ ধরা পড়ে। টাইপ-২ ডায়াবেটিস রোগে আক্রান্ত কিছু কিছু রোগী হাইপার অসমোলার হাইপারগ্লাইসেমিক স্টেট এ আক্রান্ত হয়।
জটিলতাসমূহ
টাইপ-২ ডায়াবেটিস মূলত একটা দীর্ঘস্থায়ী রোগ যাতে আয়ুষ্কাল প্রায় দশ বছর হ্রাস পায়। এই জন্য এই রোগের জটিলতাসমূহ আংশিকভাবে দায়ী। হৃৎপিণ্ড ও রক্তনালির রোগ হওয়ার ঝুঁকি দুই থেকে চার গুণ বাড়ে। এর মধ্যে রয়েছে ইস্কিমিক হার্ট ডিজিজ বা হার্ট অ্যাটাক ও স্ট্রোক। নিম্নবাহু বা পায়ের রক্ত প্রবাহ  কমে অঙ্গহানি হওয়ার ঝুঁকি ২০ গুণ বাড়ে। এছাড়া হাসপাতালে ভর্তি হওয়ার হারও বাড়ে। উন্নত বিশ্বে ও ক্রমবর্ধমানভাবে বিশ্বের অন্যত্র  আঘাত হীন অন্ধত্ব ও কিডনি বিকলতার অন্যতম বড় কারণ। এই রোগের সাথে চিন্তনশক্তি বিলোপ ও স্মৃতিভ্রংশ বা ডিমেনশিয়ার ঝুঁকি রয়েছে। অন্যান্য জটিলতার মধ্যে রয়েছে চর্মরোগ, যৌন দুর্বলতা ও ঘনঘন সংক্রমন।
কারণ
টাইপ-২ ডায়াবেটিস হওয়ার পিছনে জীবনধারণ পদ্ধতি ও জিনগত বিষয় উভয়ই দায়ী। এই বিষয়গুলোর কিছু কিছু ব্যক্তি নিয়ন্ত্রণাধীন যেমন খাদ্যাভ্যাস, অতিস্থূলতা। আবার কিছু কিছু বিষয় ব্যক্তি নিয়ন্ত্রণাধীন নয় যেমন বয়স বৃদ্ধি, স্ত্রী লিঙ্গ ও জিনেটিক্স। নিদ্রাহীনতার সাথে টাইপ-২ ডায়াবেটিসের সম্পর্ক আছে বলে মনে করা হচ্ছে। দেহের বিপাক ক্রিয়ার উপর নিদ্রার প্রভাব এক্ষেত্রে ভুমিকা রাখতে পারে বলে মনে করা হয়। শিশুর ভ্রুণীয় গঠনের সময় মায়ের পুষ্টির সাথে ডায়াবেটিসের সম্পর্ক নিয়ে গবেষণা চলছে। অন্ত্রীয় ব্যাকটেরিয়া  Prevotella copri ও Bacteroides vulgatus টাইপ -২ ডায়াবেটিসের  সাথে সম্পর্কিত।
জীবনধারণ রীতি
স্থূলতা, ওজনবৃদ্ধি, শারীরিক পরিশ্রমের অভাব, অস্বাস্থ্যকর খাদ্যাভ্যাস, মানসিক চাপ ও নগরায়নের প্রভাব প্রভৃতি বিষয়গুলো টাইপ-২ ডায়াবেটিস হওয়ার জন্য দায়ী। চীনা ও জাপানিদের ক্ষেত্রে ৩০%, ইউরোপীয় ও আফ্রিকানদের ক্ষেত্রে ৬০-৮০% এবং পিমা ভারতীয় ও প্রশান্ত মহাসাগরীয় দ্বীপের ১০০% অধিবাসীর ক্ষেত্রে দেহের অতিরিক্ত মেদ এই রোগের সাথে সম্পর্কিত। ধূমপান টাইপ-২ ডায়াবেটিসের ঝুঁকি বাড়ায়। ডায়াবেটিসের উপর খাদ্যের কিছু প্রভাব আছে যেমন চিনি বা চিনি দিয়ে তৈরী পানীয় অতিরিক্ত খেলে এর ঝুঁকি বাড়ে। খাবারে কী ধরনের চর্বি রয়েছে তা গুরুত্বপূর্ণ যেমন সম্পৃক্ত চর্বি ও ট্রান্স-ফ্যাটি অ্যাসিড ডায়াবেটিসের ঝুঁকি বাড়াবে অপর দিকে বহু অসম্পৃক্ত চর্বি ও একক অসম্পৃক্ত চর্বি ঝুঁকি কমায়। অতিরিক্ত পরিমাণ সাদা ভাত ভক্ষণ ঝুঁকি বাড়ায় বলে মনে করা হচ্ছে। শারীরিক পরিশ্রমের অভাব ৭% ক্ষেত্রে দায়ী।
জিনেটিক্স
ডায়াবেটিস রোগের পিছনে অসংখ্য জিন দায়ী। প্রত্যেকটা জিনই টাইপ-২ ডায়াবেটিস হওয়ার জন্য কিছু কিছু অবদান রাখে। অভিন্ন যমজের একজন যদি টাইপ-২ ডায়াবেটিসে আক্রান্ত হয় তাহলে অপরজনেরও ডায়াবেটিসে আক্রান্ত হওয়ার সম্ভাবনা ৯০% এর চেয়েও বেশি। ভিন্ন যমজের ক্ষেত্রে এই সম্ভাবনা ২৫-৫০%। ২০১১ সাল পর্যন্ত ৩৬ টিরও বেশি জিন আবিষ্কৃত হয়েছে যা টাইপ-২ ডায়াবেটিসের সাথে সম্পর্কিত। ডায়াবেটিসের সাথে সম্পর্কিত অধিকাংশ জিনই বিটা কোষের কার্যক্রমের সাথে জড়িত।
ওষুধ ও রোগের সাথে ডায়াবেটিসের সম্পর্ক
অনেক ওষুধ ও স্বাস্থ্য সমস্যা রয়েছে যেগুলো ডায়াবেটিস প্রবণতা বৃদ্ধি করে। গুরুত্বপূর্ণ ওষুধগুলো হল গ্লুকোকর্টিকয়েড, থায়াজাইড, বিটা ব্লকার, এটিপিক্যাল অ্যান্টিসাইকোটিক, ফেনিটয়েন।  ও স্ট্যাটিন। যারা ইতঃপূর্বে গর্ভকালীন ডায়াবেটিস রোগে আক্রান্ত ছিলেন তাদের টাইপ-২ ডায়াবেটিস হওয়ার ঝুঁকি অনেক বেশি।   অন্যান্য যে সকল স্বাস্থ্য সমস্যা ডায়াবেটিসের সাথে সম্পর্কিত সেগুলো হল: অ্যাক্রোমেগালি, কুশিং সিনড্রোম, হাইপারথাইরয়ডিজম, ফিয়োক্রোমোসাইটোমা ও কিছু ক্যান্সার যেমন গ্লুকাগোনোমা।    টেস্টোস্টেরন হরমোনের ঘাটতি টাইপ-২ ডায়াবেটিসের সাথে সম্পর্কিত।
নিদানতত্ত্ব
ইনসুলিনের অকার্যকারিতা টাইপ-২ ডায়াবেটিসের অন্যতম প্রধান কারণ। ইনসুলিন রিজিস্ট্যান্সের ফলে মাংসপেশি, যকৃৎ, মেদ টিসুসহ আরও অনেক টিসু বা কোষ স্বাভাবিক মাত্রার ইনসুলিনের প্রতি পর্যাপ্ত সাড়া প্রদান করে না।   ইনসুলিন রিজিস্ট্যান্স বা অকার্যকারিতায় যেহেতু স্বাভাবিক মাত্রার ইনসুলিনে রক্তের গ্লুকোজ মাত্রা বৃদ্ধি পায় সেহেতু গ্লুকোজ মাত্রা নিয়ন্ত্রণে আনার জন্য অগ্ন্যাশয় থেকে ইনসুলিন ক্ষরণ বাড়ে।              সংবেদনশীল ব্যক্তিদের ক্ষেত্রে অগ্ন্যাশয়ের বিটা কোষ অতিরিক্ত চাহিদা অনুযায়ী ইনসুলিন ক্ষরণ করতে ব্যর্থ হয় ফলে ক্রমশ ইনসুলিনের ঘাটতি দেখা দেয়। যকৃতে ইনসুলিন সাধারণত গ্লুকোজ নিঃসরণ কমায়। ইনসুলিন রিজিস্ট্যান্স হলে যকৃৎ থেকে বেশি পরিমাণ গ্লুকোজ রক্তে নিঃসৃত হয়।
রোগনির্ণয়
বিশ্ব স্বাস্থ্য সংস্থার মতে ডায়াবেটিস (টাইপ-১ ও টাইপ-২ উভয়ই) বলা হবে যদি রক্তে শর্করার মাত্রা একবার বাড়ে ও এর লক্ষণ প্রকাশ পায় অথবা দুইবার রক্তের শর্করা বেশি পাওয়া যায়: এছাড়াও ডায়াবেটিস বলা যাবে যদি দৈবচয়িত রক্তের গ্লুকোজ ≥১১.১ mmol/l (২০০ mg/dl) হয় এবং সেই সাথে লক্ষণসমূহ উপস্থিত থাকে। অথবা গ্লাইকেটেড হিমোগ্লোবিন (HbA1c) ≥৪৮ mmol/mol (≥৬.৫%) থাকে। ধমনি বা কৈশিক জালিকার রক্তের তুলনায় শিরার রক্তে গ্লুকোজের ঘনত্ব কম। তবে শিরাস্থ রক্তরসের গ্লুকোজ ঘনত্ব রোগ নির্ণয়ের জন্য বেশি নির্ভরযোগ্য। ২০০৯ সালে, আমেরিকান ডায়াবেটিস অ্যাসোসিয়েশন, আন্তর্জাতিক ডায়াবেটিস ফেডারেশন ও ইউরোপিয়ান অ্যাসোসিয়েশন ফর দা স্টাডি অব ডায়াবেটিস এর সমন্বয়ে গঠিত একটি আন্তর্জাতিক বিশেষজ্ঞ দল সুপারিশ করেছে যে  HbA1c ≥৪৮ mmol/mol (≥৬.৫%)  হলেই ডায়াবেটিস বলা যাবে। আমেরিকান ডায়াবেটিস সমিতি ২০১০ সালে  এই সুপারিশ  গ্রহণ করে। রক্তের গ্লুকোজ  >১১.১mmol/l (>২০০ mg/dl) এর বেশি ও এর সাথে রোগের উপসর্গ না থাকলে পুনরায় পরীক্ষা করা উচিত। ডায়াবেটিস রোগনির্ণয়ে গ্লুকোজ সহনশীলতা পরীক্ষা ও অভুক্ত অবস্থায় রক্তের গ্লুকোজের মধ্যে সমন্বয় করা হয় অথবা HbA1c ও রোগের জটিলতাসমূহ যেমন রেটিনোপ্যাথি আছে কিনা তা দেখা হয়। HbA1c এর সুবিধা হল অভুক্ত থাকার প্রয়োজন নেই এবং ফলাফল খুবই স্থিতিশীল। গত তিন থেকে চার মাসের গ্লুকোজের গড় মাত্রা সম্বন্ধে ধারণা পাওয়া যায়। তবে অসুবিধা হল পরীক্ষাটি ব্যয়বহুল। HbA1c এর মান রক্তস্বল্পতা ও গর্ভাবস্থায় কম পাওয়া যায়।   davi অনুমান করা হয় যে আমেরিকার ডায়াবেটিস রোগীর ২০% তাদের রোগ সম্পর্কে জ্ঞাত নয়। সুতরাং টাইপ-২ ডায়াবেটিস বলতে ইনসুলিন রিজিস্ট্যান্স ও আপেক্ষিক ইনসুলিন ঘাটতির পরিপ্রেক্ষিতে রক্তে শর্করার মাত্রার আধিক্য বুঝায়। অপরপক্ষে টাইপ-১ ডায়াবেটিসে এর বিপরীত ঘটনা ঘটে। সেখানে অগ্ন্যাশয়ের বিটা কোষ নষ্ট হয়ে যাওয়ায় ইনসুলিনের পরম ঘাটতি ঘটে। আবার জেস্টেশনাল ডায়াবেটিস মেলিটাস বা গর্ভকালীন ডায়াবেটিস বলে আরেক ধরনের রোগ আছে যাতে গর্ভধারণের পূর্বে ডায়াবেটিস না থাকলেও গর্ভধারণের পর রক্তের গ্লুকোজের মাত্রা বৃদ্ধি পায়। রোগীর উপসর্গের উপর ভিত্তি করে টাইপ-১ ও টাইপ-২ এর মধ্যে তফাত করা যায়। যদি রোগ নির্ণয় নিয়ে কোনো সন্দেহ থাকে তাহলে  অ্যান্টিবডি পরীক্ষা করে টাইপ-১ ও সি-পেপটাইড মাত্রা দেখে টাইপ-২ নিশ্চিত হওয়া যাবে।  সি-পেপটাইড মাত্রা টাইপ-২ এর ক্ষেত্রে স্বাভাবিক বা বেশি থাকে কিন্তু টাইপ-১ এর ক্ষেত্রে কম থাকে। রক্ত পরীক্ষার পাশাপাশি মূত্র পরীক্ষাও ডায়াবেটিস রোগ নির্ণয়ে গুরুত্বপূর্ণ ভূমিকা রাখে। রক্তে গ্লুকোজ বেড়ে গেলে প্রস্রাবেও গ্লুকোজ পাওয়া যায় যাকে গ্লাইকোসুরিয়া বলা হয়। মূত্রে অ্যালবুমিন প্রোটিনের উপস্থিতি ডায়াবেটিক নেফ্রোপ্যাথির ইঙ্গিত বহন করে। ইনসুলিনের ঘাটতি  হলে রক্তে কিটোন বডির পরিমাণ বাড়ে  তাই ডায়াবেটিক রোগীর মূত্রে কিটোন পাওয়া যেতে পারে।
প্রতিরোধ
যথাযথ পুষ্টি গ্রহণ ও নিয়মিত ব্যায়ামের মাধ্যমে টাইপ-২ ডায়াবেটিস শুরুকে প্রলম্বিত করা বা প্রতিরোধ করা যেতে পারে। জীবনযাপন রীতির ব্যাপক পরিবর্তনের মাধ্যমে ডায়াবেটিসের ঝুঁকি অর্ধেকে নামিয়ে আনা সম্ভব।         ব্যায়ামের উপকারিতা ব্যক্তির প্রাথমিক ওজন বা পরবর্তী ওজন হ্রাসের উপর নির্ভর করে না।         উচ্চ মাত্রার শারীরিক সক্রিয়তা ডায়াবেটিসের ঝুঁকি প্রায় ২৮% কমাতে সক্ষম।      তবে শারীরিক পরিশ্রম না করে শুধু খাদ্যাভ্যাস নিয়ন্ত্রণ করে ডায়াবেটিসের ঝুঁকি কমানোর প্রমাণ সীমিত।  সবুজ শাক-সবজি বেশি করে খেলে উপকার পাওয়ার প্রমাণ পাওয়া গিয়েছে। চিনিযুক্ত শরবত বা পানীয় কম পান করলে উপকার পাওয়া যায়। যাদের গ্লুকোজ সহনশীলতা কম তাদের কেবল খাদ্যাভ্যাস নিয়ন্ত্রণ ও শারিরীক পরিশ্রমের মাধ্যমে বা এর সাথে মেটফরমিন বা অ্যাকারবোস ওষুধ সহযোগে ডায়াবেটিস হওয়ার ঝুঁকি হ্রাস করা সম্ভব।   জীবন রীতির পরিবর্তন মেটফরমিন সেবনের চেয়ে বেশি কার্যকর। ২০১৭ সালের এক পর্যালোচনায় দেখা গেছে, দীর্ঘমেয়াদি জীবন রীতির পরিবর্তন ডায়াবেটিসের ঝুঁকি কমায় প্রায় ২৮%।  যদিও দেখা গেছে শরীরে ভিটামিন ডি এর ঘাটতি হলে ডায়াবেটিসের ঝুঁকি বাড়ে, তথাপি ভিটামিন ডি৩ সেবন করে সেই ঘাটতি পূরণ করলেও ঝুঁকি কমে না।
জীবনযাপন রীতি
ডায়াবেটিস চিকিৎসার ভিত্তি হল যথাযথ খাদ্যাভ্যাস ও ব্যায়াম। বেশি পরিমাণ ব্যায়াম বেশি উপকার করে ব্যায়াম রক্তের গ্লুকোজ নিয়ন্ত্রণে রাখে, শরীরের মেদের পরিমাণ ও রক্তের লিপিড  কমায়।   শারীরিক পরিশ্রম  HbA1c নিয়ন্ত্রণে রাখে ও ইনসুলিন সংবেদনশীলতা বাড়ায়। ওজন হ্রাস করে এমন একটি ডায়াবেটিক পথ্য খুব গুরুত্বপূর্ণ। রক্তের গ্লুকোজ নিয়ন্ত্রণের ক্ষেত্রে নিম্ন গ্লাইসেমিক ইন্ডেক্স বা কম কার্বোহাইড্রেট সমৃদ্ধ খাবার উপকারী।  কম ক্যালরি সমৃদ্ধ খাবার গ্রহণ কে উৎসাহিত করা হয় কেননা এমন খাবার ডায়াবেটিস নিয়ন্ত্রণে ভূমিকা রাখে। নিরামিষভোজন  ডায়াবেটিস হওয়ার ঝুঁকি কিছুটা কমায় বটে তবে যারা মধ্যম পরিমাণ প্রাণিজ খাদ্য ভক্ষণ করে তাদের তুলনায় খুব বেশি পরিমাণ উপকার প্রদান করে না।   দারুচিনি টাইপ-২ ডায়াবেটিস রোগীদের রক্তের গ্লুকোজ কমায় এমন কোনো প্রমাণ পাওয়া যায় নি। যারা মৃদু ডায়াবেটিসে আক্রান্ত তাদের জীবনযাপন রীতির পরিবর্তন করার ছয় সপ্তাহের মধ্যেও রক্তের গ্লুকোজ মাত্রা নিয়ন্ত্রণে না এলে ওষুধের কথা বিবেচনা করতে হবে।
ঔষধ
বিবিধ প্রকারের ডায়াবেটিসের ওষুধ রয়েছে তন্মধ্যে মেটফরমিন হল প্রথম বাছাই। মেটফরমিন সেবনে ডায়াবেটিস রোগীর মৃত্যুহার হ্রাসের কিছু প্রমাণ মিলেছে।   যাদের বৃক্ক ও যকৃৎ রোগে ক্ষতিগ্রস্ত তাদের মেটফরমিন সেবন করা উচিত নয়। তিন মাস মেটফরমিন সেবনের পরও ডায়াবেটিস নিয়ন্ত্রণে না এলে দ্বিতীয় কোনো মুখে সেবনীয় ওষুধ বা ইনসুলিন দেওয়া যেতে পারে। অন্যান্য প্রকারের মধ্যে রয়েছে সালফোনিলইউরিয়া, থায়াজোলিডিনডায়োন, ডাইপেপটিডিল পেপটিডেজ-৪ ইনহিবিটর, SGLT-২ ইনহিবিটর ও গ্লুকাগন-সদৃশ পেপটাইড-১ অ্যানালগ ইত্যাদি। কার্যকারিতার দিক থেকে এই ওষুধ গুলোর মধ্যে পার্থক্য খুব কম। ২০১৮ সালের প্রতিবেদন অনুযায়ী সোডিয়াম গ্লুকোজ সহপরিবাহক-2 অন্যান্য ওষুধের তুলনায় ভালো বলে প্রতীয়মান। থায়াজোলিডিনডায়োনসমূহের অন্তর্ভুক্ত ওষুধ হল পায়োগ্লিটাজন ও রসিগ্লিটাজন। রসিগ্লিটাজন রক্তের শর্করা কমালেও দীর্ঘমেয়াদে ভালো ফলদায়ক নয়। উপরন্তু এটা হার্ট অ্যাটাকের ঝুঁকি বাড়ায় তাই ২০১০ সালে বাজার থেকে তুলে নেওয়া হয়। অ্যানজিওটেনসিন কনভার্টিং এনজাইম ইনহিবিটর যেমন এনালাপ্রিল, ক্যাপটোপ্রিল প্রভৃতি ওষুধ ডায়াবেটিস ও কিডনি রোগীদের জন্য উপকারী। ২০১৬ সালের একটি প্রতিবেদনে সিস্টোলিক রক্তচাপ ১৪০-১৫০ এর মধ্যে থাকলেই চিকিৎসা করার কথা বলা হয়েছে। নিয়ন্ত্রিত জীবন যাপন ও মুখে সেবনীয় ঔষধেও ডায়াবেটিস নিয়ন্ত্রণে না এলে ইনসুলিন নেওয়া যেতে পারে। অন্তঃসত্ত্বা অবস্থায় ইনসুলিন প্রধান ওষুধ হিসেবে ব্যবহৃত হয়। ভিটামিন ডি টাইপ-২ ডায়াবেটিসের ক্ষেত্রে ইনসুলিন রিজিস্ট্যান্স কমাতে ভুমিকা রাখে।
শল্যচিকিৎসা
স্থূলকায় ব্যক্তিদের ওজন হ্রাসের [[শল্যচিকিৎসার মাধ্যমে ডায়াবেটিস নিয়ন্ত্রণে আনা সম্ভব। অস্ত্রোপচারের পর অনেকেই অল্প বা কোনো ওষুধ ছাড়াই  রক্তের গ্লুকোজ মাত্রা নিয়ন্ত্রণে রাখতে পারে এবং মৃত্যুহার কমে। অস্ত্রোপচারের সময় মৃত্যুহার ১ শতাংশেরও কম।   দেহ ভর সূচক কত হলে শল্যচিকিৎসা যথোপযুক্ত হবে তার সুস্পষ্ট মানদণ্ড নেই। তবে যারা সকল উপায় অবলম্বন করার পরেও তাদের দৈহিক ওজন ও রক্তের গ্লুকোজ নিয়ন্ত্রণে আনতে পারছে না তাদের ক্ষেত্রে শল্যচিকিৎসা একটি ভালো উপায় হতে পারে।
রোগের বিস্তার
২০১৫ সাল পর্যন্ত সারা বিশ্বে প্রায় ৩৯ কোটি ২০ লাখ ব্যক্তি টাইপ-২ ডায়াবেটিসে আক্রান্ত যা সর্বমোট ডায়াবেটিস রোগীর ৯০ শতাংশ। এই সংখ্যা বিশ্বের মোট জনগোষ্ঠীর ৬ শতাংশের সমান। উন্নত ও উন্নয়নশীল বিশ্ব উভয় জায়গাতেই ডায়াবেটিস রোগের প্রাদুর্ভাব প্রায় সমান। তবে অনুন্নত বিশ্বে এই রোগীর সংখ্যা কম। নারীজাতি ও কিছু নৃগোষ্ঠী  যেমন দক্ষিণ এশীয়, প্রশান্ত মহাসাগরীয় দ্বীপবাসী, ল্যাটিনো ও আমেরিকার আদিবাসী গোষ্ঠী অধিকতর ঝুঁকিতে রয়েছে। কিছু নৃগোষ্ঠীর পশ্চিমা জীবনরীতিতে অভ্যস্ত হয়ে পড়ার কারণে এমনটা হতে পারে। ঐতিহ্যগতভাবে টাইপ-২ ডায়াবেটিসকে প্রাপ্তবয়স্কদের রোগ বলে মনে করা হলেও বর্তমান সময়ে শিশুদের মাঝেও স্থূলতা ও টাইপ-২ ডায়াবেটিসের হার সমান্তরালভাবে বেড়ে চলেছে।         মার্কিনযুক্তরাষ্ট্রের তরুণদের মধ্যে টাইপ-১ এর মতো টাইপ-২ ডায়াবেটিসও সমানভাবে পাওয়া যাচ্ছে। ১৯৮৫ সালে সারা বিশ্বে ডায়াবেটিস রোগীর সংখ্যা ছিল প্রায় ৩ কোটি যা বৃদ্ধি পেয়ে ১৯৯৫ সালে ১৩ কোটি ৫০ লাখ ও ২০০৫ সালে ২১ কোটি ৭০ লাখ হয়। সারা বিশ্বে প্রবীণ ব্যক্তির সংখ্যা বৃদ্ধি পাওয়া, শারীরিক পরিশ্রমের অভাব ও স্থূলতার হার বৃদ্ধি পাওয়া এর অন্যতম প্রধান কারণ বলে মনে করা হচ্ছে। ২০০০ সাল পর্যন্ত যে পাঁচটা দেশ ডায়াবেটিস রোগীর জন্য শীর্ষস্থানে ছিল তা হল ভারত ( ৩ কোটি ১৭ লাখ), চীন ( ২ কোটি ৮ লাখ), যুক্তরাষ্ট্র ( ১ কোটি ৭৭ লাখ), ইন্দোনেশিয়া ( ৮৪ লাখ)  ও জাপান (৬৮ লাখ)। বিশ্ব স্বাস্থ্য সংস্থা ইতোমধ্যে ডায়াবেটিসকে বৈশ্বিক মহামারী হিসেবে স্বীকৃতি দিয়েছে।
ইতিহাস
রোগ ইতিহাসের একদম শুরুর দিকে যে কতক রোগের বর্ণনা পাওয়া যায় ডায়াবেটিস তার মধ্যে অন্যতম। আনুমানিক ১৫০০ খ্রিস্ট পূর্বাব্দে প্রাচীন মিশরীয় লিপিতে অত্যধিক মূত্র নির্গমন বলে এর  উল্লেখ পাওয়া যায়। প্রথম বর্ণিত রোগীটি টাইপ-১ ডায়াবেটিস বলে মনে করা হয়। প্রায় একই সময়ে প্রাচীন ভারতীয় আয়ুর্বেদ চিকিৎসকগণ রোগটির অস্তিত্ব খুঁজে পান এবং এই রোগীর মূত্র পিপড়াদের আকৃষ্ট করত দেখে তারা এই রোগের নাম দিয়েছিলেন মধুমেহ। সংস্কৃত ভাষায় মধু মানে শর্করা আর মেহ দ্বারা মূত্র বুঝায়। গ্রিক চিকিৎসক অ্যাপোলোনিয়াস অব মেমফিস খ্রিস্টপূর্ব ২৩০ সালে প্রথমবারের মতো ডায়াবেটিস শব্দটি ব্যবহার করেন। রোমান সাম্রাজ্যের সময় রোগটি বিরল ছিল। বিখ্যাত গ্রিক চিকিৎসক গেইলেন মন্তব্য  করেন যে তিনি তার পেশাগত জীবনে মাত্র দুজন ডায়াবেটিস রোগী দেখেছেন। ৪০০-৫০০ খ্রিষ্টাব্দের মধ্যে টাইপ-১ ও টাইপ-২ ডায়াবেটিসকে দুটি আলাদা রোগ হিসেবে সর্বপ্রথম শনাক্ত করেছিলেন দুই প্রাচীন ভারতীয় আয়ুর্বেদ চিকিৎসক সুশ্রুত ও চরক যথাক্রমে তাদের সুশ্রুত সংহিতা ও চরক সংহিতা নামক পুস্তকে। সেখানে তারা বলেছিলেন টাইপ-১ তারুণ্য ও টাইপ-২ অধিক ওজনের সাথে সম্পর্কিত। ডায়াবেটিস ইনসিপিডাস নামে আরেকটি রোগ রয়েছে যেটিও বহুমূত্রের সাথে সম্পর্কিত তাই এই রোগ থেকে পৃথকীকরণের জন্য ডায়াবেটিসের সাথে মেলিটাস (mellitus) শব্দ যোগ করেন ব্রাইটন জন রোল নামে একজন বিজ্ঞানী। বিংশ শতাব্দীর প্রথমাংশের আগ পর্যন্ত এই রোগের ফলপ্রসূ কোনো চিকিৎসা ছিল না। দুই কানাডীয় বিজ্ঞানী ফ্রেডরিক বেনটিং ও চার্লস বেস্ট ১৯২১ ও ১৯২২ সালে ইনসুলিন আবিষ্কার করেন।         এরপর ১৯৪০ সালের দিকে দীর্ঘক্ষণ সক্রিয় নিউট্রাল প্রোটামিন হ্যাগেডর্ন (NPH) ইনসুলিন উদ্ভাবিত হয়।
সামরিক সংগঠন
থাম্ব|ন্যাটোর সামরিক সংগঠন দেখানো একটি চার্ট একটি রাষ্ট্রের সামরিক বাহিনী হলো ঐ রাষ্ট্রের সরকার নিয়ন্ত্রিত প্রতিরক্ষা ও আক্রমণকারী বাহিনী ও সংগঠন যাদের মাধ্যমে রাষ্ট্রের বিভিন্ন উদ্দেশ্য বাস্তবায়িত হয়। রাষ্ট্রের পররাষ্ট্র ও স্বরাষ্ট্রনীতির উপর তাদের অস্তিত্ব নির্ভর করে। কিছু কিছু দেশের সামরিক বাহিনীতে আধাসামরিক বাহিনী অন্তর্ভুক্ত।
সকল গণতান্ত্রিক ও বেশ কিছু অগণতান্ত্রিক রাষ্ট্রব্যবস্থায় সামরিক বাহিনী সাধারণত অসামরিক সরকারি দফতরের মাধ্যমে সরকারের নিয়ন্ত্রণে থাকে। এই দফতর প্রতিরক্ষা মন্ত্রণালয়, প্রতিরক্ষা দফতর বা যুদ্ধ দফতর নামে পরিচিত।
ইউনিট, ফরমেশন ও কমান্ড
সচরাচর, (অন্তত মার্কিন ও কমনওয়েলথ বাহিনীতে) সামরিক বাহিনীর সাংগঠনিক একককে ইউনিট ও ফরমেশন হিসাবে বর্ণনা করা হয়। সাধারণতঃ একটি সামরিক বাহিনীতে স্বতন্ত্রভাবে কার্যকর ক্ষুদ্রতম অংশকে ইউনিট বলে। এটি একটি ব্যাটালিয়ন বা একটি জাহাজ নিয়ে গঠিত হতে পারে। একটি নিয়মিত ইউনিট একটি সমরূপ সামরিক সংগঠন (সম্পূর্ণ পদাতিক, সম্পূর্ণ ক্যাভলরি, বম্বারস ইত্যাদি) এবং এর প্রশাসনিক ও কমান্ড কার্যাদি স্বয়ংসম্পূর্ণ। ইউনিট হতে ক্ষুদ্রতর সংগঠনকে “সাব-ইউনিট” বা “মাইনর ইউনিট” বলে।
একটি ফরমেশন হলো অনেকগুলো ইউনিটের সমাহার বা একটি কমান্ডের আধিনস্ত একাধিক ক্ষুদ্রতর ফরমেশন। ব্রিগেড, ডিভিশন, উইং ইত্যাদি ফরমেশনের অন্তর্ভুক্ত।
ব্যবহারিক ক্ষেত্রে ইউনিট ও ফরমেশনের মধ্য সামান্য পার্থক্য বিদ্যমান, ফরমেশন সাধারণতঃ ইউনিটের কর্মকাণ্ডের মধ্য সমন্বয় সাধন করে। তবে অনেক দেশেই ব্রিগেড ও ডিভিশন সমূহ স্থায়ী সংগঠন রূপে বিদ্যমান।
অধিকন্তু, বিভিন্ন রাষ্ট্র (এমনকি একই রাষ্ট্রের বিভিন্ন বিভাগ) তাদের বিভিন্ন ধরনের সংগঠন ব্যবস্থার জন্য একই নাম ব্যবহার করতে পারে, যেমন- “স্কোয়াড্রন”। বেশীর ভাগ নৌ বাহিনীতে স্কোয়াড্রন হলো কতক গুলো জাহাজের একটি ফরমেশন; বেশীর ভাগ বিমান বাহিনীতে এটি একটি ইউনিট; ইউ.এস. আর্মিতে এটি একটি ব্যাটেলিয়ন-আকৃতির ক্যাভলরি ইউনিট; এবং কমনওয়েলথ সেনা বাহিনীতে স্কোয়াড্রন হলো একটি কম্পানি-আকৃতির সাঁজোয়া সাব-ইউনিট।
সামরিক প্রেক্ষিতে, কমান্ড হলো কিছু ইউনিট ও ফরমেশনের সমষ্টি যা একজন একক অফিসারের নিয়ন্ত্রণাধীন। কমান্ড সাধারণতঃ খুব উচ্চ-পর্যায়ের ফরমেশন যা সরকার বা জাতীয় সামরিক সদর দপ্তরের নিকট দায়বদ্ধ। রাষ্ট্রের সামরিক বিভাগ সমূহের প্রত্যেকের স্বতন্ত্র কমান্ড থাকতে পারে (যেমন, কানাডীয় বাহিনীর স্থল বাহিনী কমান্ড, এয়ার কমান্ড ও মেরিন কমান্ড), কিন্তু সেক্ষেত্রেও বিভাগ নিরপেক্ষ একক কমান্ড কার্যকর থাকে।
যদিও নিম্ন প্রদত্ত তথ্য টেকনিক্যালি সঠিক তবে সদস্য স্বল্পতা, বদলি, নিয়োগপ্রাপ্তি ও অবসর প্রদানের জন্য +/-২০% পার্থক্য ঘটে থাকে। যুদ্ধ কালীন সময়ে একটি ইউনিটে নিম্ন প্রদত্ত সংখ্যার ২৫% বর্তমান থাকলেই লড়াইয়ের জন্য প্রস্তুত গণ্য করা হয়। সাধারণতঃ ইউনিটের আয়তন ২৫% এর কম হওয়ার অর্থ ওই ইউনিট বিলুপ্ত হয়েছে এবং হয় এটিকে অন্য একটি ইউনিটে আত্তিকরণ করা হবে অথবা আরও অন্যান্য ক্ষয়িষ্ণু ইউনিটের সমন্বয়ে একটি নতুন ইউনিট গঠন করা হবে।
আধুনিক সেনা বাহিনীর ক্রমাধিপত্য ব্যবস্থা
সারা বিশ্বের সামরিক বাহিনীতে সেনা ক্রমাধিপত্ত ব্যবস্থা বর্ণনার জন্য ব্যবহৃত কিছু প্রতিশব্দ এখানে দেওয়া হলো। যদিও বিভিন্ন রাষ্ট্রের সেনাবাহিনীর মধ্যে এ বিষয়ে পার্থক্য বিদ্যমান, যাদের অনেকে ব্রিটিশ অনুগামী বা আমেরিকান মডেল অনুসারী অথবা এই দুয়ের সংমিশ্রন। কোন নির্দিষ্ট রাষ্ট্রের জাতীয় সামরিক বাহিনী সম্বন্ধে জানতে পাঠকবৃন্দ ওই সকল নিবন্ধ দেখতে পারেন।
এই তালিকার কিছু স্তর অনেক ক্ষেত্রে বাদ দেওয়া হয় : যেমন, ন্যাটো বাহিনীতে সাধারণত ব্রিগেড গঠিত হয় ব্যাটালিয়ন নিয়ে। অপরপক্ষে, শুধুমাত্র বৃহৎ সামরিক শক্তি সমূহেই উপরের স্তরের সংগঠন ব্যবস্থা বিদ্যমান।
আরও দেখুন
Formation (Militär) Organic unit Militær organisasjon Воинская часть
১৯৭০ সালের বাংলা চলচ্চিত্রের তালিকা
১৯৭০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।
সন্ধিপদী
সন্ধিপদী বা আর্থ্রোপোডা হল এক জাতীয় অমেরুদণ্ডী প্রাণী যাদের একটি বহিঃকঙ্কাল, একটি বিখন্ডিত দেহ, এবং সংযুক্ত সন্ধিল উপাঙ্গ রয়েছে। সন্ধিপদী বা আর্থ্রোপোডারা অমেরুদন্ডী প্রাণীদের পর্বগুলির মধ্যে বৃহত্তম। সন্ধিপদীরা আর্থ্রোপোডা পর্বের সদস্য যাদের মধ্যে রয়েছে পতঙ্গ, মাকড়সা-সদৃশ আরাকনিড, এবং কবচী বা ক্রাস্টাসিয়ান। উপাঙ্গগুলো বহিঃকঙ্কালের অংশ গঠন করে যা মূলত গ্লুকোজ থেকে উৎপন্ন আলফা-কাইটিন দিয়ে তৈরী। এই পর্বের অন্তর্গত প্রাণীগুলির দেহ দ্বিপার্শ্বীয়ভাবে প্রতিসম।
ব্যুৎপত্তি
আর্থ্রোপড শব্দটি গ্রীক á আরথ্রন, "যৌথ" এবং πούς পিউস (জেনারেল পোডোস (ποδός)), অর্থাৎ "পা" বা "পা" থেকে এসেছে, যার অর্থ একসাথে "জোড়িত পা" mean "আর্থ্রোপাডা" নামটি ১৮৪৮ সালে জার্মান পদার্থবিজ্ঞানী এবং প্রাণীবিদ কার্ল থিওডর আর্নস্ট ভন সিবোল্ড (১৮০৪–১৮৮৫)তৈরি করেছিলেন।
ডেভিড ও. সেলৎসনিক
'''ডেভিড ও. সেলৎসনিক' (ইংরেজি: David O. Selznick; ১০ই মে ১৯০২ - ২২শে জুন ১৯৬৫) ছিলেন একজন মার্কিন প্রযোজক, চিত্রনাট্যকার এবং চলচ্চিত্র স্টুডিও নির্বাহী। তিনি গন উইথ দ্য উইন্ড (১৯৩৯) ও রেবেকা'' (১৯৪০) চলচ্চিত্র প্রযোজনার জন্য সুপরিচিত। এই দুটি চলচ্চিত্র প্রযোজনার জন্য তিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেন। এছাড়া তিনি ১৯৪০ সালে একাডেমি পুরস্কারের সর্বোচ্চ সম্মানিত পুরস্কার আরভিং জি. থালবার্গ স্মারক পুরস্কার লাভ করেন।
প্রারম্ভিক জীবন
ডেভিড সেলৎসনিক১৯০২ সালের ১০ই মে পেন্সিল্‌ভেনিয়ার পিটসবার্গে জন্মগ্রহণ করেন। তার পিতা লুইস জে. সেলৎসনিক ছিলেন নির্বাক চলচ্চিত্র প্রযোজক ও পরিবেশক এবং মাতা ফ্লোরেন্স আনা (সাক্স)। তার পিতামাতা ছিলেন ইউক্রেনীয় ইহুদি। তার ভাইবোন চার জন। তার পিতা ১৮৭০ সালে কিয়েভে জন্মগ্রহণ করেন। তার একই নামের চাচার নামে সাথে তার নামের মিল থাকার কারণে সেলৎসনিক তার নামের মাঝে একটি অতিরিক্ত "ও" যোগ করেন।